**МОДЕЛ УГОВОРА**

**УГОВОР О ПРУЖАЊУ УСЛУГЕ ЧИШЋЕЊА ХИГИЈЕНЕ ПОСЛОВНОГ ПРОСТОРА РАЗВОЈНЕ АГЕНЦИЈЕ СРБИЈЕ**

Закључен између:

**РАЗВОЈНE АГЕНЦИЈE СРБИЈЕ**, са седиштем у Београду, улица Кнеза Милоша број 12, матични број: 17905031, ПИБ: 109336535, коју заступа в.д. директора Радош Газдић (у даљем тексту: **Наручилац**),

и

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ул. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, бр. \_\_\_\_\_\_\_\_,матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_; рачун број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_\_\_\_ банке, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: **Пружалац услуге**) *(попуњава понуђач).*

Заједнички назив за обе стране потписнице: Уговорне стране

**УВОДНЕ ОДРЕДБЕ**

**Члан 1.**

Уговорне стране констатују:

- да је Наручилац, на основу члана 91. Закона о јавним набавкама („Сл. гласник РС” бр. 91/2019 и 92/2023), Правилника о садржини конкурсне документације у поступцима јавних набавки („Сл. гласник РС” бр. 21/2021), Одлуке о спровођењу поступка јавне набавке дел. број IZ-1-06-405-39/2024-2 од 28.11.2024. године и на основу јавног позива за подношење понуда за набавку: Набавка услуге одржавања хигијене пословног простора број 0008/2024, спровео отворени поступак јавне набавке;

- да је Наручилац објавио јавни позив за подношење понуда на Порталу јавних набавки и на својој интернет страници;

- да је Пружалац услуге доставио понуду*,* која се налази у прилогу овог уговора и његов је саставни део;

- да понуда Пружаоца услуге у потпуности одговара опису услуге и техничким карактеристикама (спецификацијама) предмета јавне набавке из конкурсне документације, које се налазe у прилогу овог уговора и заједно са Обрасцем структуре понуђене цене чини његов саставни део;

- да је Наручилац у складу са чланом 151. Закона о јавним набавкама и Одлуком о додели уговора број \_\_\_\_\_\_\_\_\_\_\_\_\_\_\_\_\_ *(попуњава Наручилац),* изабрао Пружаоца услуге, чиме су се коначно стекли услови за закључење уговора.

**ПРЕДМЕТ УГОВОРА**

**Члан 2.**

Предмет Уговора је пружање услуга услуге одржавања хигијене пословног простора Наручиоца у свему према Техничкој спецификацији и Понуди Пружаоца услуге број \_\_\_\_\_\_\_\_\_\_од \_\_\_\_\_\_\_\_\_године *(попуњава Наручилац)*, која је саставни део овог уговора, одредбама овог уговора и потребама Наручиоца.

**ЦЕНА И ВРЕДНОСТ УГОВОРА**

**Члан 3.**

Укупна вредност Уговора је 1.900.000,00 (словима: милион деветсто хиљада) динара без ПДВ.

Месечна цена без ПДВ –а: \_\_\_\_\_\_\_\_\_\_\_\_\_*(попуњава понуђач).*

Месечна цена са ПДВ-ом:\_\_\_\_\_\_\_\_\_\_\_\_\_\_ *(попуњава понуђач).*

Уцену јеурачуната ценa услуге, цена потрошног материјала, препарата потребних за пружање услуге и сви други зависни трошкови потребни за реализацију овог уговора.

Уговорне стране су сагласне да Наручилац није у обавези да утроши сва планирана средства која су означена као максимална уговорена вредност.

Плаћања по Уговору у 2024. години вршиће се до нивоа средстава обезбеђених Финансијским планом Наручиоца за 2024. годину за ове намене. Обавезе Наручиоца које доспевају у наредној буџетској години години биће реализоване највише до износа финансијских средстава која ће Наручиоцу бити одобрена за наредну буџетску годину.

Уговорне стране су сагласне да закључе анекс Уговора, уколико се за тим укаже потреба, а у складу са чланом 160. Закона о јавним набавкама.

**НАЧИН ПЛАЋАЊА**

**Члан 4.**

Наручилац се обавезује да у року од најдуже 45 дана од дана исправно регистроване фактуре у систему електронских фактура, изврши плаћање на рачун Пружаоца услуга број: \_\_\_\_\_\_\_\_\_\_\_\_\_\_\_ код банке \_\_\_\_\_\_\_\_\_\_\_\_\_. *(попуњава понуђач)*

У случају промене текућег рачуна, Пружалац услуге се обавезује да о томе писаним путем обавести Наручиоца.

**ОБАВЕЗЕ ПРУЖАОЦА УСЛУГЕ**

**Члан 5.**

За пружање предметних услуга Пружалац услуге је дужан да обезбеди потребну опрему – средства и прибор за рад, који морају бити намењени за професионалну употребу чиме се омогућава брзо и ефикасно отклањање свих нечистоћа.

Рок за отклањање недостатка на квалитет пружених услуга: \_\_\_\_\_ oд дана подношења писменог захтева Наручиоца (електронским путем) *(попуњава понуђач).*

**ПОТРОШНИ МАТЕРИЈАЛ**

**Члан 6.**

Пружалац услуге је дужан да обезбеди сав потрошни материјал – хемијска средства и препарате потребне за одржавање хигијене који морају да буду у оригиналним паковањима.

Хемијска средства намењена за професионалну употребу која ће се користити при раду не смеју бити агресивна морају бити биоразградива, треба да омогуће брзо и ефикасно чишћење, да су парфимисана и снабдевена безбедносним листовима.

Током важења Уговора Пружалац услуге може користити само хемијска средства и препарате у оригиналним паковањима.

Папирну конфекцију обезбеђује Наручилац, а Пружалац услуге је дужан да поставља папирну конфекцију - тоалет папир, убрусе за руке, тоалет папир сложиви и папирне сложиве убрусе за руке.

Пружалац услуге је дужан да пуни дозаторe течним сапуном јер Наручилац обезбеђује течни сапун о свом трошку.

Пружалац услуге је дужан да поставља освеживача у кабинама тоалета јер Наручилац обезбеђује освеживаче о свом трошку.

Пружалац услуге се обавезује да услугу која је предмет овог уговора извршава према потребама Наручиоца и одговоран је за њен квалитет сагласно прописима и стандардима за ту врсту услуге.

**МЕСТО ПРУЖАЊА УСЛУГА**

**Члан 7.**

Место пружања услуга је III, IV и V спрат у седишту Наручиоца, на локацији: улица Кнеза Милоша број 12, 11000 Београд.

Промена адресе Наручиоца односно промена површине која се чисти биће предмет анекса Уговора.

Наручилац задржава право да захтева извршење услуге у мањем или већем обиму од уговорене услед измењених околности насталих у извршењу уговора, што ће бити посебно регулисано анексом Уговора.

**РАДНО ВРЕМЕ ИЗВРШИЛАЦА**

**Члан 8.**

**Радно време извршилаца:**

- I смена - од 07:00 до 15:00 часова;

- II смена - од 15:00 до 22:00 часа;

- периодично одржавање хигијене суботом и недељом;

- ванредно одржавање хигијене по потреби и позиву Наручиоца

**НАЧИН ИЗВРШЕЊА УСЛУГЕ**

**Члан 9.**

Пружалац услуге је дужан да услуге врши ажурно и квалитетно, у свему према важећим законским прописима, професионалним стандардима, нормативима струке за врсту услуге коју пружа и добрим пословним обичајима.

Пружалац услуге је дужан да ангажује потребан прописан минимални број извршилаца за извршење предметних услуга према квадратури објекта која је наведена у Техничкој спецификацији. Непоштовање прописаног броја извршилаца сматраће се битном повредом одредаба Уговора.

Пружалац услуге је дужан да обезбеди да запослени увек изгледају чисто и уредно за време обављања својих дужности и поштују правила понашања Наручиоца.

Пружалац услуге је дужан да у року од 3 (три) дана од дана закључења Уговора, достави Наручиоцу личне податке извршилаца послова одржавања хигијене у објекту Наручиоца. У случају промене извршиоца Пружалац услуге је дужан да обавести Наручиоца писменим путем и да за сваког новог извршиоца достави одговарајући доказ да је извршилац запослен односно радно ангажован код Пружаоца услуге и да је пријављен на осигурање.

Наручилац задржава право да у току трајања Уговора затражи од Пружаоца услуге доказ да за извршиоце редовно уплаћује доприносе, а Пружалац услуге је дужан да Наручиоцу достави доказ о наведеном у року од 5 (пет) дана.

Пружалац услуге је у обавези да приликом пружања предметних услуга сарађује са лицем задуженим за праћење реализације Уговора код Наручиоца, а који код периодичног одржавања хигијене, потписује Записник о извршеним услугама којим се потврђује да су услуге извршене у складу са овим уговором.

Пружалац услуге је дужан да обезбеди да извршиоци који непосредно раде на пружању предметних услуга, одмах по запажању, пријаве лицу задуженом за праћење реализације Уговора код Наручиоца све кварове, недостатке на опреми, инсталацији и уређајима.

Пружалац услуге са којим буде закључен Уговор дужан је да на основу утврђене динамике пружања услуга сачини план, календар планирања вршења услуга који ће доставити Наручиоцу у року од 30 дана, од дана закључења уговора.

**ГАРАНЦИЈА, НАЧИН СПРОВОЂЕЊА КОНТРОЛЕ И ОБЕЗБЕЂИВАЊА**

**ГАРАНЦИЈЕ КВАЛИТЕТА УСЛУГА И ПРЕПАРАТА**

**Члан 10.**

Пружалац услуге је дужан да гарантује квалитет пружених услуга.

**Члан 11.**

Уколико Пружалац услуге пружа неадекватне услуге, односно услуге које нису у складу са одредбама Уговора, Наручилац је дужан да сачини Записник о рекламацији и обавести Пружаоца услуга.

Наручилац задржава право да усменим или писменим путем захтева од Пружаоца услуге замену извршиоца услуге у случају неквалитетног пружања услуга.

Наручилац ће константно вршити дневну, недељну и месечну контролу одржавања хигијене објекта, као и надзор над пружањем услуга и периодично вршити оцену квалитета пружених услуга.

Наручилац може током уговорног периода минимум два пута годишње да изврши контролу пружања услуга одржавања чистоће без претходне најаве Пружаоцу услуге.

У циљу реализације уговорних обавеза, Наручилац и Пружалац услуге ће у року од 10 (десет) дана од дана закључења овог уговора одредити лица за комуникацију.

**БРОЈ ИЗВРШИЛАЦА**

**Члан 12.**

Минималан број извршилаца одређен је по сменама.

У складу са планираним временом ангажовања и потребним бројем извршилаца вршиће се и периодично одржавање хигијене суботом и недељом.

Пружалац услуге је дужан да приликом пружања услуга обезбеди минимални број извршилаца по сменама у складу са Техничком спецификацијом.

Уколико се са постојећим бројем извршилаца не обезбеђује квалитет у пружању услуга, Наручилац задржава право да захтева већи број извршилаца од постојећих као и њихову прерасподелу по сменама уколико је то потребно.

У случају ванредног повећања обима послова или непредвиђених околности Наручилац задржава право да од Пружаоца услуге захтева ванредно повећање броја ангажованих извршилаца.

Пружалац услуге је у обавези да са ангажованим бројем извршилаца обезбеди квалитетно извршење уговора, у свему према важећим законским прописима, професионалним стандардима, нормативима струке за врсту услуге коју пружа и добрим пословним обичајима.

**МЕРЕ ЗАШТИТЕ**

**Члан 13.**

Пружалац услуге је дужан да приликом пружања предметних услуга, примењује све потребне мере заштите у складу са одредбама Закона о безбедности и здрављу на раду („Службени гласник РС“ број 35/2023).

**ЗАШТИТА ПОВЕРЉИВИХ ПОДАТАКА**

**Члан 14.**

Пружалац услуге се обавезује да ће све информације до којих дође у току извршења овог уговора, као и након завршетка уговорне сарадње, чувати као пословну тајну и да ће са њима поступати са најстрожом поверљивошћу, те да такве информације и податке неће пренети, предати, саопштити, нити на било који начин учинити доступним било ком трећем лицу без претходне сагласности овлашћеног лица Наручиоца.

Уколико Пружалац услуге на било који начин открије горе наведене податке услед умишљаја или крајње непажње, обавезује се на накнаду штете.

**ПРОМЕНА ПОДАТАКА**

**Члан 15.**

Пружалац услуге је дужан да без одлагања писмено обавести Наручиоца о било којој промени у вези са испуњеношћу услова из спроведеног поступка, која наступи током важења Уговора и да је документује на прописани начин.

**СРЕДСТВО ФИНАНСИЈСКОГ ОБЕЗБЕЂЕЊА**

**Члан 16.**

Уговорне стране су сагласне да ће Пружалац услуге у року од 10 (десет) дана од дана закључења овог уговора као средство финансијског обезбеђења за добро извршење посла предати Наручиоцу:

1. оригинал бланко меницу чији је број наведен у меничном овлашћењу, потписану од стране овлашћеног лица Пружаоца услуге у складу са картоном депонованих потписа и попуњену у складу са прописима, плативу на први позив. Средство обезбеђења за добро извршење посла, односно меница издаје се у висини од 10% од укупне вредности уговора без ПДВ-а, са роком важности који је 30 (тридесет) дана дужи од истека рока важења Уговора.

2. менично овлашћење, потписано од стране овлашћеног лица Пружаоца услуге у складу са картоном депонованих потписа,

3. доказ о регистрацији менице,

4. копију картона депонованих потписа, издату од стране пословне банке Пружаоца услуге.

**НЕИСПУЊЕЊЕ ОБАВЕЗА**

**Члан 17.**

Уколико Пружалац услуге не поступа на начин и у роковима предвиђеним овим уговором, Наручилац може активирати средство обезбеђења за добро извршење посла, раскинути уговор и захтевати накнаду штете.

**ПРАВНО ДЕЈСТВО И ВАЖЕЊЕ УГОВОРА**

**Члан 18.**

Овај уговор ступа на снагу даном потписивања од стране овлашћених лица уговорних страна.

Уговор се закључује на период од годину дана од дана ступања на снагу истог, а може престати да важи и раније, уколико се пре истека рока на који је закључен утроше сва уговорена средства.

**ОСТАЛЕ ОДРЕДБЕ**

**Члан 19.**

Измене и допуне овог уговора могу се вршити у складу са Законом о јавним набавкама, и то у писменој форми и уз обострану сагласност Уговорних страна.

**Члан 20.**

Све евентуалне спорове који настану поводом овог уговора Уговорне стране ће покушати да реше споразумно.

Уколико спорови између Наручиоца и Пружаоца услуге не буду били решени споразумно, уговара се надлежност суда у Београду.

**Члан 21.**

На све што није регулисано клаузулама овог уговора, примењиваће се одредбе Закона о облигационим односима.

Овај уговор је сачињен у 4 (четири) истоветна примерка, од којих по 2 (два) примерка за сваку Уговорну страну.

Уговорне стране сагласно изјављују да су Уговор прочитале, разумеле и да уговорне одредбе у свему представљају израз њихове стварне воље.

ПРУЖАЛАЦ УСЛУГЕ НАРУЧИЛАЦ

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

в.д. директора Радош Газдић